๑

การสร้างวัด (หมวด ๑)

หลักเกณฑ์ในการขออนุญาตสร้างวัด

๑. ที่ดินที่ใช้เป็นสถานที่สร้างวัดต้องมีเนื้อที่ไม่น้อยกว่า ๖ ไร่ *(เว้นแต่มีเหตุจำเป็นตามสภาพแห่งท้องที่ โดยต้องระบุเหตุผล ความจำเป็น และประโยชน์ที่ประชาชนในท้องถิ่นจะได้รับจากการสร้างวัดนั้น)*

๒. เป็นสถานที่สมควรเป็นที่พำนักของพระภิกษุสงฆ์และการประกอบศาสนกิจ

๓. เป็นประโยชน์แก่ประชาชนในท้องถิ่นไม่น้อยกว่า ๑,๐๐๐ คน *(เว้นแต่มีเหตุจำเป็นตามสภาพแห่งท้องที่ โดยต้องระบุเหตุผล ความจำเป็น และประโยชน์ที่ประชาชนในท้องถิ่นจะได้รับจากการสร้างวัดนั้น)*

๔. มีเหตุผลที่สนับสนุนได้ว่า เมื่อตั้งเป็นวัดแล้วจะได้รับการทำนุบำรุงส่งเสริมจากประชาชน

๕. ตั้งอยู่ห่างจากวัดอื่นไม่น้อยกว่า ๒ กิโลเมตร *(เว้นแต่มีเหตุจำเป็นตามสภาพแห่งท้องที่ โดยต้องระบุเหตุผล ความจำเป็น และประโยชน์ที่ประชาชนในท้องถิ่นจะได้รับจากการสร้างวัดนั้น)*

๖. ผู้ใดจะสร้างวัดในที่ดินที่มีกรรมสิทธิ์หรือมีสิทธิครอบครอง ให้ยื่นคำขอสร้างวัดต่อผู้อำนวยการสำนักงานพระพุทธศาสนาจังหวัดที่ที่ดินนั้นตั้งอยู่

๗. ได้รับความเห็นชอบจากเจ้าคณะปกครองสงฆ์ที่สังกัดและเจ้าหน้าที่ฝ่ายบ้านเมือง

๘. ให้เสนอเรื่องการสร้างวัดพร้อมความเห็นต่อผู้ว่าราชการจังหวัด

**เอกสารหลักฐานประกอบการขออนุญาตสร้างวัด**

|  |  |
| --- | --- |
| ที่ดินของทางราชการ | ที่ดินเอกชน |
| ๑. คำขออนุญาตสร้างวัด  ๒. สำเนาบัตรประจำตัวประชาชน  สำเนาทะเบียน  บ้านของผู้ยกที่ดินให้สร้างวัด  ๓. หนังสืออนุญาตให้ใช้ที่ดินเพื่อสร้างวัดจาก  ส่วนราชการหรือหน่วยงานของรัฐ  ๔. แผนที่แสดงที่ตั้งวัด, วัดใกล้เคียง, สถานที่ใกล้เคียง  และเส้นทางคมนาคม  ๕. แผนผังแสดงเขตที่ดิน อาคาร และสิ่งปลูกสร้าง  ภายในวัด | ๑. คำขออนุญาตสร้างวัด  ๒. สำเนาบัตรประจำตัวประชาชน  สำเนาทะเบียน  บ้านของผู้ยกที่ดินให้สร้างวัด  ๓. หนังสือแสดงกรรมสิทธิ์หรือสิทธิครอบครองที่ดิน  ที่จะใช้สร้างวัด  ๔. หนังสือสัญญาที่ผู้มีกรรมสิทธิ์ในที่ดินได้ทำไว้กับ  สำนักงานพระพุทธศาสนาแห่งชาติ ถึงการแสดง  เจตนาว่าจะยกที่ดินให้วัดต่อไป  ๕. แผนที่แสดงที่ตั้งวัด, วัดใกล้เคียง, สถานที่ใกล้เคียง  และเส้นทางคมนาคม  ๖. แผนผังแสดงเขตที่ดิน อาคาร และสิ่งปลูกสร้าง  ภายในวัด  ๗. กรณีผู้ยกที่ดินให้สร้างวัดมีคู่สมรสต้องแนบเอกสาร ดังนี้  - หนังสือยินยอมพร้อมด้วยสำเนาทะเบียนสมรส  - สำเนาบัตรประจำตัวประชาชน และสำเนา  ทะเบียนบ้านของคู่สมรส  - กรณีหม้ายเนื่องจากหย่า  ต้องแนบหนังสือสำคัญ  การหย่า  - กรณีคู่สมรสเสียชีวิตต้องแนบสำเนาทะเบียน  สมรส และใบมรณะบัตรของคู่สมรส |

๒

**แผนผัง**

ผู้ขออนุญาตสร้างวัดจัดทำแผนผังแสดงรูปที่ดินที่ถูกต้องตามเอกสารกรรมสิทธิ์ที่ดินและแสดงสิ่งก่อสร้างอาคารเสนาสนะที่มีอยู่แล้ว (ถ้ามี) เพื่อประกอบคำขออนุญาตสร้างวัด นอกจากนี้แผนผังดังกล่าวสามารถนำไปใช้ประโยชน์ เพื่อใช้เป็นแผนผังแม่บทในการพัฒนาวัดและใช้เป็นหลักฐานอ้างอิงในโอกาสต่อไป   
โดยมีข้อกำหนด ดังนี้

๑. การเขียนแผนผังแสดงสิ่งก่อสร้างของวัด ควรทำเป็นแบบพิมพ์เขียวหรือถ่ายขาว – ดำ มีขนาด  
กว้าง – ยาว ประมาณ ๕๐ เซนติเมตร ไม่ควรเล็กกว่านี้โดยใช้มาตราส่วน ดังนี้

- เนื้อที่ ๖ – ๑๐ ไร่ ใช้มาตราส่วน ๑ : ๕๐๐

- เนื้อที่ ๑๐ – ๒๐ ไร่ ใช้มาตราส่วน ๑ : ๗๕๐

- เนื้อที่มากกว่า ๒๐ ไร่ ให้ใช้มาตราส่วนตามความเหมาะสม หรือประมาณ ๑ : ๑๐๐๐

ทั้งนี้ ผู้ที่จัดทำแผนผังควรเป็นผู้ที่มีความรู้ และมีความชำนาญในด้านนี้โดยเฉพาะ

๒. ขยายรูปที่ดินจากเอกสารกรรมสิทธิ์ที่ดิน ได้แก่ โฉนดที่ดิน หรือ น.ส. ๓ หรือรูปที่ดินตามที่ส่วนราชการอนุญาตให้ใช้ที่ดินเพื่อการสร้างวัดตามมาตราส่วนที่กำหนดตามข้อ ๑

๓. ให้ระบุอาคารเสนาสนะต่าง ๆ (ถ้ามี) ภายในที่ดินที่ขออนุญาตสร้างวัดโดยต้องมีขนาด และตำแหน่งตามสภาพความเป็นจริง

๕. ในการวางแผนผังโครงการเพื่อพัฒนาต่อไป ควรจัดแบ่งเป็นเขตพุทธาวาส สังฆาวาส และเขตสาธารณะสงเคราะห์ ฯลฯ ให้ชัดเจน

**แผนที่แสดงตำแหน่งที่ขออนุญาตสร้างวัด**

การเขียนแผนที่แสดงที่ตั้งตำแหน่งที่ขออนุญาตสร้างวัดให้ระบุเส้นทางและแสดงตำแหน่ง ดังนี้

๑. กำหนดตำแหน่งที่ขออนุญาตสร้างวัด

๒. ชื่อหมู่บ้านประชาชน สถานที่ที่สำคัญ และเส้นทางที่สามารถเดินทางไปวัดที่อยู่ใกล้เคียงโดยรอบ   
โดยระบุระยะห่างจากตำแหน่งที่ขออนุญาตสร้างวัดถึงวัดใกล้เคียงไว้ด้วย หากทิศใดไม่มีวัดในรัศมี ๑๐ กม. ขึ้นไป  
ให้ระบุว่า “ระยะทาง ๑๐ กม. ไม่มีวัด”

๓. เส้นทางคมนาคม ถนนสายต่าง ๆ ที่ผ่านตำแหน่งที่ดินที่ขออนุญาตสร้างวัดให้ระบุชื่อพร้อมกับประมาณระยะทางจากทางแยกถนนเข้าสู่สถานที่ขออนุญาตสร้างวัด

**ขั้นตอนการดำเนินการขออนุญาตสร้างวัด**

๑. ผู้ขออนุญาตสร้างวัดเตรียมเอกสารประกอบเรื่องการขออนุญาตสร้างวัดแล้วยื่นต่อผู้อำนวยการสำนักงานพระพุทธศาสนาจังหวัด

๒. ผู้อำนวยการสำนักงานพระพุทธศาสนาจังหวัดขอความเห็นจากเจ้าคณะตำบล เจ้าคณะอำเภอ นายอำเภอ เจ้าคณะจังหวัด แล้วเสนอเรื่องพร้อมความเห็นต่อผู้ว่าราชการจังหวัด

๓. เมื่อผู้ว่าราชการจังหวัดพิจารณาเห็นสมควรสร้างวัดได้ ให้ออกหนังสืออนุญาตให้สร้างวัด และแจ้งผู้ยื่นคำขอสร้างวัดทราบ

๔. ให้ผู้อำนวยการสำนักงานพระพุทธศาสนาจังหวัด รายงานผู้อำนวยการสำนักงานพระพุทธศาสนาแห่งชาติทราบ

๕. ให้ผู้อำนวยการสำนักงานพระพุทธศาสนาแห่งชาติ รายงานให้นายกรัฐมนตรี และมหาเถรสมาคม  
ทราบต่อไป

๓

**แผนผังการดำเนินการสร้างวัด**

ผู้ขออนุญาตสร้างวัด  
เตรียมเอกสารการขออนุญาตสร้างวัด

เมื่อพบข้อผิดพลาด  
ให้แจ้งผู้ขอเพื่อแก้ไข

ผู้อำนวยการ  
สำนักงานพระพุทธศาสนาจังหวัด

- เจ้าคณะตำบล   
- เจ้าคณะอำเภอ   
- นายอำเภอ   
- เจ้าคณะจังหวัด

ผู้ว่าราชการจังหวัด

แจ้งผู้ยื่นคำขอ  
สร้างวัดทราบ

ออกหนังสืออนุญาตสร้างวัด

ผู้อำนวยการสำนักงานพระพุทธศาสนาแห่งชาติ

- รายงานให้นายกรัฐมนตรีทราบ  
- รายงานให้มหาเถรสมาคมทราบ

**หมายเหตุ : จัดทำเป็นเอกสารตัวจริงทั้งหมด จำนวน ๔ ชุด**

**ติดต่อสอบถามเพิ่มเติมได้ที่**

กลุ่มส่งเสริมพระพุทธศาสนาและกิจการพิเศษ

สำนักงานพระพุทธศาสนาจังหวัดเชียงใหม่

ศาลากลางชั้น ๔ ถนนโชตนา ตำบลช้างเผือก

อำเภอเมืองเชียงใหม่ จังหวัดเชียงใหม่ ๕๐๓๐๐

โทร. ๐๕๓ ๑๑๒ ๖๗๑